ஆழியான் ஆக்கைதன்னில் அம்பு ஒன்றும் உறுகிலாமை, ஏழை! நீ காண்டி அன்றே? இளையவன் வதனம் இன்னும் ஊழி நாள் இரவி என்ன ஒளிர்கின்றது; உயிருக்கு இன்னல் வாழியார்க்கு இல்லை; வாளா மயங்கலை - மண்ணில் வந்தாய்!	25 'ஓய்ந்துளன், இராமன், என்னின், உலகம் ஓர் ஏழும் ஏழும் தீய்ந்துறும்; இரவி பின்னும் திரியுமோ? தெய்வம் என் ஆம்? வீய்ந்துறும், விரிஞ்சன் முன்னா உயிர் எலாம்; வெருவல், அன்னை! ஆய்ந்தவை உள்ள போதே, அவர் உளர்; அறமும் உண்டால்.	26